2026 жылғы 27 қыркүйекте өткен Жангелдин ауданының                                       Шилі ауылдық округі әкімін  сайлауының қорытындысы бойынша  Жангелдин ауданының аумақтық сайлау комиссиясының хабарламасы

2026 жылғы 27 қыркүйекте Жангелдин ауданының Шилі ауылдық округі әкімінің Шилі сайлау округі бойынша сайлау өтті.
Жангелдин ауданының аумақтық сайлау комиссиясы "Қазақстан Республикасындағы сайлау туралы" Қазақстан Республикасы Конституциялық Заңының 14-бабының 9) тармақшасына, 44-бабының 2-тармағына, 113-10-бабына сәйкес, Жангелдин ауданының Шилі ауылдық округінің әкімін сайлау нәтижесі туралы учаскелік сайлау комиссияларының хаттамасы негізінде сайлау қорытындысын белгіледі:

Шилі сайлау округі бойынша сайлаушылар тізіміне 206 азамат енгізілді, олардың 181-і дауыс берді. Жарамсыз бюллетеньдер саны – 2, "Барлығына қарсы" деген жолда белгі қойылған - 2.

Әрбір кандидат үшін берілген дауыстар саны:

Абдуллин Д.А. – 147; Қаби Б.Қ. – 17; Сейтханов А.К. – 13.
Қостанай облысы Жангелдин ауданы Шилі ауылдық округінің әкімі болып сайланған Абдуллин Дастан Амирханович, 1977 жылы туған, Қ.Жармағанбетов атындағы жалпы білім беру мектебінің директоры, Шилі ауылында тұрады, өзін-өзі ұсыну тәртібімен ұсынылған.
Жангелдин ауданының аумақтық сайлау комиссиясы
